Koloradiaj rokmontaraj arbaroj

La koloradiaj rokmontaraj arbaroj estas  tersupraĵa ekoregiono el la okcident-nordamerika ekoprovinco de la nearktisa ekozono laŭ la tipologio de la Monda Natur-Fonduso (WWF). Biome ĝi apartenas al mezvarmaj koniferarbaroj de Usono.
Priskribo
Tiu ekoregiono situas ĉe la plej altaj altitudoj de Rokmontaro, en centra kaj okcidenta  Koloradio, norda Nov-Meksiko kaj sudorienta Vajomingo, kaj travivas sekan kontinentan klimaton Colorado Rockies forests, World Wildlife Fund Colorado Rockies forests, Vanderbilt University.

Flaŭro
eta|220px|maldekstra|Picearoj en koloradia Rokmontaro.
La superreganta vegetaĵara tipo de la ekoregiono estas pingloarbaro. Kontraste kun rokmontaraj ekoregionoj en la nordo, tordopino (Pinus contorta) estas sufiĉe malofta, anstataŭita de pezaligna pino (Pinus ponderosa) kaj ŝajntremola poplo (Populus tremuloides). Glaŭka duglaso (Pseudotsuga menziesii subsp. glauca) kaj Engelman-piceo (Picea engelmanni) ankaŭ estas troveblaj en la montarbaroj. Arista pino (Pinus aristata) estas la domina planto apud la arbarolimo/kriplarba zono. Krom koniferaroj, la ekoregiono ampleksas  herbejojn, piedmontetajn herbejojn, ĉeriverajn arbarojn kaj altmontaran tundron.

Faŭno
La ekoregiono gastigas 210 birdospeciojn kaj 103 mamulospeciojn    . 

Mamuloj inkludas kanadan cervon (Cervus canadensis), hemionan cervon (Odocoileus hemonius), amerikan nigran urson (Ursus americanus), gulon (Gulo gulo), pumon (Puma concolor), kanadan linkon (Lynx canadensis), amerikan marteson (Martes americana), kaj, eble, grizan urson (Ursus arctos horriblis).

Minacoj kaj konservado
Kvankam tiu ekoregiono estas listigita kiel "relative stabila/sendifekta", ĝi estas minacita per arbarekspluatado, minado, disvolviĝo de nafto kaj gaso, semajnfin-dometa  konstruo, brutaropaŝtadon kaj enmetitaj specioj. Protektitaj areoj inkludas Rok-montaran Nacian Parkon kaj Sovaĝejon Indian Peaks en nordcentra Koloradio, Soveĝejon Suda San Juan en sudcentra Koloradio, Nacian Arbaron Carson en nordcentra Nov-Meksiko kaj Nacian Arbaron Medicine Bow – Routt en  sudorienta Vajomingo.

Referencoj

Vidu ankaŭ
Ekologia klasifiko de la tersupraĵoj
Konservada stato de ekoregiono
Rokmontara Flaŭra Regiono

Eksteraj ligiloj

 Ekoregiono NA0511 : Koloradiaj rokmontaraj arbaroj (WWF)
 Koloradiaj rokmontaraj arbaroj (WWF-Wildworld)
 Koloradiaj rokmontaraj arbaroj (Wildworld) - Nacia Geografia Societo 
 Koloradiaj rokmontaraj arbaroj (The Encyclopedia of Earth)
 Koloradiaj rokmontaraj arbaroj (Bioimages)
 Koloradiaj rokmontaraj arbaroj (Globalspecies) 

Kategorio:Nearktisaj ekoregionoj
Kategorio: Mezvarmaj koniferarbaroj
Kategorio:Arbaroj de Usono
Kategorio:Koloradio
Kategorio:Geografio de Nov-Meksiko
Kategorio:Vajomingo